CELEX: 62011CA0188
Language: lt
Date: 2012-05-24 00:00:00
Title: Byla C-188/11: 2012 m. gegužės 24 d. Teisingumo Teismo (septintoji kolegija) sprendimas byloje ( Landesgericht für Zivilrechtssachen Wien (Austrija) prašymas priimti prejudicinį sprendimą) Peter Hehenberger prieš Austrijos Respubliką (Žemės ūkis — Europos žemės ūkio orientavimo ir garantijų fondas — Reglamentai (EB) Nr. 1257/1999 ir 817/2004 — Parama, skirta agrarinės aplinkosaugos gamybos metodams — Tikrinimai — Žemės ūkio pagalbos gavėjas — Kliudymas įvykdyti tikrinimą vietoje — Nacionalinės teisės aktai, pagal kuriuos reikalaujama grąžinti visą per kelerius metus išmokėtą pagalbą — Atitiktis)

7.7.2012   
            
            
               LT
            
            
               Europos Sąjungos oficialusis leidinys
            
            
               C 200/3
            
         2012 m. gegužės 24 d. Teisingumo Teismo (septintoji kolegija) sprendimas byloje (Landesgericht für Zivilrechtssachen Wien (Austrija) prašymas priimti prejudicinį sprendimą) Peter Hehenberger prieš Austrijos Respubliką
   
   (Byla C-188/11) (1)
   
   (Žemės ūkis - Europos žemės ūkio orientavimo ir garantijų fondas - Reglamentai (EB) Nr. 1257/1999 ir 817/2004 - Parama, skirta agrarinės aplinkosaugos gamybos metodams - Tikrinimai - Žemės ūkio pagalbos gavėjas - Kliudymas įvykdyti tikrinimą vietoje - Nacionalinės teisės aktai, pagal kuriuos reikalaujama grąžinti visą per kelerius metus išmokėtą pagalbą - Atitiktis)
   2012/C 200/05
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Landesgericht für Zivilrechtssachen Wien
   
   
      Šalys pagrindinėje byloje
   
   
      Ieškovas: Peter Hehenberger
   
      Atsakovė: Austrijos Respublika
   
      Dalykas
   
   Prašymas priimti prejudicinį sprendimą — Landesgericht für Zivilrechtssachen Wien — 1999 m. gegužės 17 d. Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai (OL L 160, p. 80; 2004 m. specialusis leidimas lietuvių k., 3 sk., 25 t., p. 391) bei 2004 m. balandžio 29 d. Komisijos reglamento (EB) Nr. 817/2004, nustatančio išsamias Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai taikymo taisykles (OL L 153, p. 30; 2004 m. specialusis leidimas lietuvių k., 3 sk., 46 t., p. 87) išaiškinimas — Patikrinimai ir sankcijos — Valstybės narės teisės aktai, kuriuose, tuo atveju, kai paramos žemės ūkiui gavėjas atsisako patikrinimo, numatomas visos per 5 metus gautos paramos grąžinimas — Proporcingumas
   
      Rezoliucinė dalis
   
   Pagal 1999 m. gegužės 17 d. Tarybos reglamentą (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies keičiančio bei panaikinančio tam tikrus reglamentus, siejamą su 2004 m. balandžio 29 d. balandžio 29 d. Komisijos reglamentu (EB) Nr. 817/2004, nustatančiu išsamias Reglamento Nr. 1257/1999 taikymo taisykles, nedraudžiami nacionalinės teisės aktai, pagal kuriuos, kai ūkininkas (naudos gavėjas) kliudo tikrinti atitinkamus sklypus, visa vykdant agrarinės aplinkosaugos priemonę per įsipareigojimų laikotarpį jam skirta pagalba turi būti grąžinta, net jei ši pagalba už kelerius metus jau buvo išmokėta.
   
      (1)  OL C 211, 2011 7 16.